CELEX: 62014CN0081
Language: sk
Date: 2014-02-17 00:00:00
Title: Vec C-81/14: Návrh na začatie prejudiciálneho konania, ktorý podal Raad van State (Holandsko) 17. februára 2014 – Nannoka Vulcanus Industries BV/College van Gedeputeerde Staten van Gelderland

12.5.2014   
            
            
               SK
            
            
               Úradný vestník Európskej únie
            
            
               C 142/17
            
         Návrh na začatie prejudiciálneho konania, ktorý podal Raad van State (Holandsko) 17. februára 2014 – Nannoka Vulcanus Industries BV/College van Gedeputeerde Staten van Gelderland
   (Vec C-81/14)
   2014/C 142/24
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Raad van State
   
      Účastníci konania pred vnútroštátnym súdom
   
   
      Odvolateľka: Nannoka Vulcanus Industries BV
   
      Odporkyňa: College van Gedeputeerde Staten van Gelderland
   
      Prejudiciálne otázky
   
   
               1.
            
            
               Vyplýva z prílohy II B smernice Rady 1999/13/ES (1) z 11. marca 1999 o obmedzení emisií prchavých organických zlúčenín unikajúcich pri používaní organických rozpúšťadiel pri určitých činnostiach a v určitých zariadeniach), že prevádzkovateľovi zariadení, pri ktorých je možné predpokladať a použiť konštantný tuhý obsah produktu na definíciu referenčného bodu znižovania emisií, treba na rozdiel od harmonogramu stanoveného v tejto prílohe poskytnúť dlhšiu lehotu na realizáciu jeho plánov znižovania emisií, ak sa náhrady, ktoré obsahujú menej rozpúšťadiel alebo žiadne rozpúšťadlá, ešte stále len vyvíjajú?
            
         V prípade kladnej odpovede na prvú otázku:
   
               2.
            
            
               Je poskytnutie dlhšej lehoty na realizáciu plánu znižovania emisií v zmysle prílohy II B smernice 1999/13/ES podmienené určitým konaním prevádzkovateľa zariadenia alebo povolením príslušného orgánu?
            
         
               3.
            
            
               Na základe akých kritérií sa stanoví rozsah dlhšej lehoty v zmysle prílohy II B smernice?
            
         
      (1)  Ú. v. ES L 85, s. 1; Mim. vyd. 15/004, s. 118.